
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ԱՐԱՐԱՏ ՀԱՄԱՅՆՔԻ ԱՐԱՐԱՏ ՔԱՂԱՔԻ Ս․ՇԱՀՈՒՄՅԱՆ ՓՈՂՈՑ 20 ԵՎ 37/1 ՀԱՍՑԵՆԵՐՈՒՄ ԿԱՌՈՒՑԱՊԱՏՄԱՆ ՆԵՐԴՐՈՒՄԱՅԻՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ, ԾՐԱԳՐԻ ԻՐԱԿԱՆԱՑՄԱՆ ՆՊԱՏԱԿՈՎ ԳՈՒՅՔ ՆՎԻՐԱԲԵՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏԱՐԿՈՒՄՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1.  ՀՀ ֆինանսների նախարարություն
	17.04.2026թ.

	
	№ 02/9/9773-2026

	ՄԼ ՄԱՅՆԻՆԳ» ՍՊԸ Հայաստանի Հանրապետության Արարատի մարզի Արարատ համայնքի Արարատ քաղաքի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով հողամասերը նվիրաբերելու համաձայնություն տալու» ՀՀ կառա​​վա​րու​թյան որոշման նախագծի վերա​բերյալ հայտնում ենք հետևյալը.

Նախագծով առաջարկվում է հավանություն տալ «ՄԼ ՄԱՅՆԻՆԳ» սահմանափակ պատասխանատվությամբ ընկերության կողմից ներկայացված՝ ՀՀ Արարատի մարզի Արարատ համայնքի Արարատ քաղաքի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին, միաժամանակ համաձայնություն տալ Արարատի մարզի Արարատ համայնքի սեփականությունը հանդիսացող, Արարատ քաղաքի Ս․Շահումյան փողոց 20 հասցեում գտնվող 0.25608 հա հողամասը՝ ծանրաբեռնված 1231.3 քմ մակերեսով ինքնակամ անավարտ շինությամբ և Արարատ քաղաքի Ս․Շահումյան փողոց 37/1 հասցեում գտնվող 0.10762 հա հողամասը՝ ծանրաբեռնված 451.11 քմ մակերեսով ինքնակամ անավարտ շինությամբ «ՄԼ ՄԱՅԻՆԻԳ» սահմանափակ պատասխանատվությամբ ընկերությանը անհատույց սեփականության իրավունքով՝ նվիրաբերությամբ, տրամադրելուն՝ ներդրումային ծրագիրը իրականացման նպատակով:

Նախագծի վերաբերյալ առկա են ներքոհիշյալ դիտարկումները.

1. Ներդրումային ծրագրով նախատեսված է իրականացնել 4.0 մլրդ դրամի չափով ներդրումներ, սակայն բացակայում է յուրաքանչյուր տարվա համար նախատեսված ներդրումների չափի վերաբերյալ տեղեկատվությունը: Առաջարկում ենք նախագծին կից ներկայացնել ըստ տարիների կատարվող ներդրումների չափը: 
	Ընդունվել է
	

	2. Նախագծում առաջարկում ենք սահմանել Ներդրումային ծրագրի իրականացման ժամկետի ավարտից հետո ծրագիրը ամբողջ ծավալով չկատարելու, մասամբ կամ թերի կատարելու, դրանց հետևանքով համայնքային կամ պետական բյուջե վճարվող տուգանքների հետ կապված կարգավորումները:
	Ընդունվել է
	

	3. Նախագծով նախատեսվում է հողամասերի անհատույց նվիրաբերություն մասնավոր ընկերությանը՝ վերջինի կողմից 48 բնակարան և 686 քառակուսի մետր մակերեսով հասարակական տարածք անհատույց հիմունքներով համայնքին տրամադրելու պայմանով։ Այդ կապակցությամբ առաջարկում ենք Նախագծին կից հիմնավորմամբ ներկայացնել հողամասերի շուկայական արժեքին մոտարկված կադաստրային արժեքի համադրություն անհատույց տրամադրվող տարածքների արժեքների հետ՝ գործարքի նպատակահարմարության ու արդյունավետության գնահատման նպատակով։
	Ընդունվել է
	

	2.   ՀՀ էկոնոմիկայի նախարարություն
	08.04.2026թ.

	
	№01/8615-2026

	«ՄԼ ՄԱՅՆԻՆԳ» սահմանափակ պատասխանատվությամբ ընկերության Հայաստանի Հանրապետության Արարատի մարզի Արարատ համայնքի Արարատ քաղաքի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով հողամասերը նվիրաբերելու համաձայնություն տալու մասին» Կառավարության որոշման նախագծի վերաբերյալ, հայտնում ենք, որ ՀՀ էկոնոմիկայի նախարարությունն իր լիազորությունների շրջանակներում առաջարկություններ և դիտողություններ չունի։
	
	 

	3.  ՀՀ շրջակա միջավայրի նախարարություն
	10.04․2026թ.

	
	№1/02.3/3076-2026

	 շրջակա միջավայրի նախարարությունը «ՄԼ ՄԱՅՆԻՆԳ» ՍՊԸ-ի Արարատի մարզի Արարատ համայնքի Արարատ բնակավայրի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին հավանություն տալու և ծրագրի իրականացման նպատակով հողամասերը նվիրաբերելու համաձայնություն տալու մասին» Կառավարության որոշման նախագծի վերաբերյալ առարկություններ չունի։

«Շրջակա միջավայրի վրա ազդեցության գնահատման և փորձաքննության մասին» օրենքի 12-րդ հոդվածի 4-րդ մասի 8-րդ կետով սահմանված նախատեսվող գործունեությունները ենթակա են շրջակա միջավայրի վրա ազդեցության գնահատման և փորձաքննության։
	

	4.   ՀՀ արդարադատության նախարարություն
	22.04.2026թ.

	
	№/27.3/19506-2026

	1. ««ՄԼ ՄԱՅՆԻՆԳ» սահմանափակ պատասխանատվությամբ ընկերության Հայաստանի Հանրապետության Արարատի մարզի Արարատ համայնքի Արարատ քաղաքի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով հողամասերը նվիրաբերելու համաձայնություն տալու մասին» Հայաստանի Հանրապետության կառավարության որոշման նախագծի  (այսուհետ՝ Նախագիծ) նախաբանում որպես լիազորող նորմ հղում է կատարվում Հայաստանի Հանրապետության հողային օրենսգրքի 65-րդ հոդվածին, որով սակայն Կառավարությանը չի տրվում լիազորություն ներդրումային ծրագրին հավանություն տալու համար։ 

Վերոգրյալը հաշվի առնելով և նկատի ունենալով «Կառավարության կառուցվածքի և գործունեության մասին» օրենքի 11-րդ հոդվածի 8-րդ մասը, համաձայն որի՝ Կառավարությունն իր ծրագրի հիման վրա պետության ներքին և արտաքին քաղաքականությունը մշակելիս կարող է ընդունել ոլորտային ռազմավարություններ և դրանց կատարումն ապահովող գործողությունների ծրագրեր, ինչպես նաև կարող է հավանության արժանացնել ոլորտային ներդրումային ծրագրեր: Սույն մասի իմաստով՝ ներդրումային ծրագիր է համարվում տնտեսավարող սուբյեկտի նախաձեռնությամբ ներկայացված, պետական օժանդակության կարիք ունեցող և նախատեսվող ներդրումների ծավալը նախանշող ծրագիրը՝ առաջարկում ենք Նախագծի նախաբանում հղում կատարել նաև նշված նորմին։
	Ընդունվել է

	2․ Նախագծի 2-րդ կետով նախատեսվում է համաձայնություն տալ Հայաստանի Հանրապետության Արարատի մարզի Արարատ համայնքի սեփականությունը հանդիսացող, Արարատ քաղաքի Ս․Շահումյան փողոց 20 հասցեում գտնվող 0.25608 հա հողամասը՝ ծանրաբեռնված 1231.3 քմ մակերեսով ինքնակամ անավարտ շինությամբ և Արարատ քաղաքի Ս․Շահումյան փողոց 37/1 հասցեում գտնվող 0.10762 հա հողամասը՝ ծանրաբեռնված 451.11 քմ մակերեսով ինքնակամ անավարտ շինությամբ «ՄԼ ՄԱՅԻՆԻԳ» սահմանափակ պատասխանատվությամբ ընկերությանը անհատույց սեփականության իրավունքով՝ նվիրաբերությամբ, տրամադրելուն՝ սույն որոշման 1-ին կետով նախատեսված Ծրագրի իրականացման նպատակով։

Այս կապակցությամբ հարկ է անդրադառնալ «Հայաստանի հանրապետության քաղաքացիական օրենսգրքում լրացումներ և փոփոխություններ կատարելու մասին» ՀՕ-397-Ն օրենքի 2-րդ հոդվածի 3․1-ին մասին, համաձայն որի՝ ֆիզիկական կամ իրավաբանական անձանց կամ պետությանը կամ համայնքին սեփականության իրավունքով պատկանող հողամասերում առկա ինքնակամ կառույցների (կիսակառույց ինքնակամ կառույցների հատվածների) վերաբերյալ տեղեկությունները և փաստաթղթերը հաշվառման նպատակով սույն հոդվածի 3-րդ մասի 1-4-րդ կետերով սահմանված ժամկետներում Կառավարության որոշմամբ սահմանված կարգով Կադաստրի կոմիտե ներկայացված չլինելու և 2021 թվականի օրթոֆոտոհատակագծերում (օրթոֆոտոլուսանկարներում) արտացոլված լինելու դեպքում, իսկ պետությանը կամ համայնքին սեփականության իրավունքով պատկանող հողամասերի վրա առկա ինքնակամ կառույցները նաև անկախ 2021 թվականի օրթոֆոտոհատակագծերում (օրթոֆոտոլուսանկարներում) արտացոլված լինելու հանգամանքից՝ դրանց վերաբերյալ տեղեկությունները և փաստաթղթերը (լուսանկարները, բաց հասանելի աղբյուրներից տվյալները, որակավորված անձի տված եզրակացությունը, տվյալ գույքի սեփականատիրոջ տված գրավոր հայտարարությունը կառուցման տարեթվի վերաբերյալ և Կառավարության սահմանած հաշվառման համար անհրաժեշտ այլ փաստաթղթեր) հաշվառման նպատակով Կառավարության որոշմամբ սահմանված կարգով ներկայացվում են Կադաստրի կոմիտե՝ մինչև 2026 թվականի դեկտեմբերի 31-ը: Բազմաբնակարան կամ ստորաբաժանված շենքերի ծավալում առկա ինքնակամ կառույցների հաշվառման նպատակով Կադաստրի կոմիտե Կառավարության որոշմամբ սահմանված կարգով մինչև 2026 թվականի դեկտեմբերի 31-ը ներկայացվում են լուսանկարներ, որակավորված անձի տված եզրակացություն, տվյալ գույքի սեփականատիրոջ՝ 2021 թվականի օրթոֆոտոհատակագծերում (օրթոֆոտոլուսանկարներում) արտացոլված կառուցման տարեթվի վերաբերյալ տված գրավոր հայտարարություն, ինչպես նաև Կառավարության սահմանած հաշվառման համար անհրաժեշտ այլ փաստաթղթեր: Պետությանը կամ համայնքին սեփականության իրավունքով պատկանող հողամասերում առկա օրինականացման ենթակա ինքնակամ կառույցների ցանկը սահմանում է Կառավարությունը:  (...)։

Սույն դեպքում, գտնում ենք, որ Նախագծի 2-րդ կետում նշված հողամասերն անհատույց սեփականության իրավունքով նվիրաբերությամբ տրամադրելուն համաձայնություն տալը խնդրահարույց է, քանի որ համայնքին սեփականության իրավունքով պատկանող հողամասերի վրա առկա ինքնակամ կառույցների վերաբերյալ տեղեկությունները և փաստաթղթերը հաշվառման նպատակով Կադաստրի կոմիտե կարող են ներկայացվել մինչև 2026 թվականի դեկտեմբերի 31-ը, ինչը կարող է ընդգրկվել պետությանը կամ համայնքին սեփականության իրավունքով պատկանող հողամասերում առկա օրինականացման ենթակա ինքնակամ կառույցների ցանկում։
	Ընդունվել է մասնակի
Բնակելի շենքների կառուցապատումը սկսել է դեռևս խորհրդային տարիներից և ավարտին չեն հասցվել։ Շենքերի քաղաքաշինական փաստաթղթերը չեն պահպանվել, որի պատճառով իրավունքի գրանցման ժամանակ ներկայացվել են որպես ինքնակամ կառույցներ։ Տվյալ շենքները երկար տարիներ գտնվում են անավարտ վիճակում և մինչև օրս դրանց պահպանման ուղղությամբ անհրաժեշտ միջոցառումներ չեն իրականացվել, որի պատճառով դրանք ենթակա չեն հետագա շահագործման և ենթակա են քանդման, որը կիրականացվի նոր սեփականատիրոջ կողմից ծրագրի իրականացման ժամանակ։ Համայնքի կողմից չի ներկայացվել, ոչ էլ նախատեսվում է տվյալ ինքնակամ կառույցները ներկայացնելու ընդգրկելու օրինականացման ենթակա ինքնակամ կառույցների ցանկում՝ հաշվի առնելով դրանց ոչ բավարար տեխնիկական վիճակը, ինչպես նաև ներկայիս կառուցապատման նորմերին անհամապատասխանությունը։


	3․ Նախագծի 3-րդ կետում «Հաստատել» բառն առաջարկում ենք փոխարինել «Սահմանել» բառով՝ նկատի ունենալով Հայաստանի Հանրապետության հողային օրենսգրքի 65-րդ հոդվածի 6-րդ մասը։
	Ընդունվել է

	4․ Նախագծի 5-րդ կետում անհրաժեշտ է հստակեցնել, թե որ պահից սկսած 4 տարվա ընթացքում է Հայաստանի Հանրապետության Արարատի մարզպետին հանձնարարվում որոշման 2-րդ կետում նշված հողամասերը նպատակային նշանակությամբ չօգտագործվելու և չկառուցապատվելու դեպքում` սահմանված կարգով ներկայացնել սույն որոշումն ուժը կորցրած ճանաչելու վերաբերյալ Հայաստանի Հանրապետության կառավարության որոշման նախագիծ։
	Ընդունվել է

	5․ Նախագծի Հավելված 1-ում կիրառվում է ««ՄԼ ՄԱՅԻՆԻԳ» սահմանափակ պատասխանատվությամբ ընկերություն» և «Ընկերություն» ձևակերպումները։ Առաջարկում ենք նշված ձևակերպումները համապատասխանեցնել միմյանց։

Միաժամանակ, Նախագծի Հավելված 1-ի 1-ին գլխում «ծրագիր» բառն անհրաժեշտ է նախատեսել առանց չակերտների։
	Ընդունվել է

	6․Նախագծի Հավելված 1-ի 6-րդ պարբերության համաձայն՝ ընկերության գործունեության մասին առավել մանրամասն ամրապնդվում է ստորև ներկայացված ծրագրին կից սահիկաշարով։

Առաջարկում ենք նշված պարբերությունը վերանայել, քանի որ ծրագրին կից սահիկաշար ներկայացված չէ։
	Ընդունվել է

	7․ Նախագծի Հավելված 2-ի վերնագիրն անհրաժեշտ է վերանայել, մասնավորապես առաջարկում ենք այն շարադրել հետևյալ խմբագրությամբ․ ««ՄԼ ՄԱՅՆԻՆԳ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ԱՐԱՐԱՏ ՀԱՄԱՅՆՔԻ ԱՐԱՐԱՏ ՔԱՂԱՔԻ Ս․ՇԱՀՈՒՄՅԱՆ ՓՈՂՈՑ 20, Ս․ՇԱՀՈՒՄՅԱՆ ՓՈՂՈՑ 37/1 ՀԱՍՑԵՆԵՐՈՒՄ ԿԱՌՈՒՑԱՊԱՏՄԱՆ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ՀՈՂԱՄԱՍԻ ՆՎԻՐԱԲԵՐՈՒԹՅԱՆ ԳՈՐԾԱՐՔԻ ՀԻՄՆԱԿԱՆ ՊԱՅՄԱՆՆԵՐԸ»։
	Ընդունվել է

	8․ Նախագծի Հավելված 2-ի 3-րդ կետի ենթակետերի համարակալումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ մասին, համաձայն որի՝ (...) Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: (...):
	Ընդունվել է

	9․ Նախագծի Հավելված 2-ի 7-րդ կետի 2-րդ ենթակետի «ա» պարբերությամբ նախատեսված է, որ նվիրառուն պարտավորվում է պայմանագրերի կնքումից հետո ներդրումային ծրագրի իրականացման համար, օրենսդրությամբ սահմանված կարգով փորձաքննություն անցած քաղաքաշինական փաստաթղթերը և շինարարության թույլտվություն ստանալուց  հետո՝ 5 տարվա ընթացքում, իրականացնել ներդրումային ծրագիրը։ 

Նույն կետի 2-րդ ենթակետի «դ» պարբերության համաձայն՝ շինարարության մեկնարկից հետո 4 (չորս) տարվա ընթացքում ծրագրի իրականացման համար նախատեսված  հողատարածքներում կառուցել բազմաբնակարան բնակելի շենքերը, (․․․)։

Միաժամանակ, Նախագծի 5-րդ կետի համաձայն՝ Հայաստանի Հանրապետության Արարատի մարզպետին` սույն որոշման 2-րդ կետում նշված հողամասերը 4 (չորս) տարվա ընթացքում նպատակային նշանակությամբ չօգտագործվելու և չկառուցապատվելու դեպքում` սահմանված կարգով ներկայացնել սույն որոշումն ուժը կորցրած ճանաչելու վերաբերյալ Հայաստանի Հանրապետության կառավարության որոշման նախագիծ, իսկ Հայաստանի Հանրապետության Արարատի մարզի Արարատ համայնքի ղեկավարին առաջարկել լուծել ներդրումային ծրագիր իրականացնող ընկերության հետ կնքված պայմանագիրը:

Վերոգրյալից ելնելով՝ առաջարկում ենք վերանայել Նախագծի Հավելված 2-ի 7-րդ կետի 2-րդ ենթակետի «ա» պարբերությամբ նախատեսված ժամկետը։
	Ընդունվել է

	10. Նախագծի Հավելված 2-ի 7-րդ կետի 2-րդ ենթակետի «գ» պարբերության համաձայն նվիրառուն պարտավորվում է իր կողմից ձեռք բերվող հողատարածքները, մինչև պայմանագրով ստանձնած պարտավորությունների ամբողջական կատարումը, օտարել միայն նվիրառուի գրավոր համաձայնությամբ: Հողատարածքները նոր գնորդին կարող է օտարվել միայն գնորդի հետ կնքված պայմանագրերով սահմանված պարտավորությունները նոր գնորդի կողմից ստանձնելու դեպքում։

Սույն դեպքում, առաջարկում ենք «նվիրառուի գրավոր համաձայնությամբ» ձևակերպումը վերանայել, քանի որ նշվածից ստացվում է, որ նվիրառուի կողմից համապատասխան հողատարածքների օտարման համար անհրաժեշտ է իր իսկ համաձայնությունը։ 
	Ընդունվել է

	5.    Կադաստրի կոմիտե
	10.04.2026թ.

	
	№ ՍԹ/6700-2026

	«ՄԼ ՄԱՅՆԻՆԳ» սահմանափակ պատասխանատվությամբ ընկերության Հայաստանի Հանրապետության Արարատի մարզի Արարատ համայնքի Արարատ քաղաքի Ս. Շահումյան փողոց 20, Ս. Շահումյան փողոց 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով հողամասերը նվիրաբերելու համաձայնություն տալու մասին» ՀՀ կառավարության որոշման նախագծի (այսուհետ՝ Նախագիծ վերաբերյալ հայտնում ենք հետևյալը.

   Նկատի ունենալով այն հանգամանքը, որ Նախագծով ներկայացված ՀՀ, մարզ Արարատ, համայնք Արարատ, քաղաք Արարատ, Ս. Շահումյան փողոց, 20 հողամաս և ՀՀ, մարզ Արարատ, համայնք Արարատ, քաղաք Արարատ,
Ս. Շահումյան փողոց, 37/1 հասցեներում գտնվող անշարժ գույքերը ծանրաբեռնված են ինքնակամ շինություններով, որոնք, ըստ էության, կառուցվել են դեռևս խորհրդային տարիներին (1990 թվական և անավարտ են, առաջարկում ենք ևս մեկ անգամ քննարկել դրանց կարգավիճակի վերաբերյալ հարցը:

   Միաժամանակ առաջարկում ենք Նախագծի 5-րդ կետում «պայմանագիրը» բառը փոխարինել նվիրաբերության պայմանագրերը» բառերով:
	Ընդունվել է

	6.   Քաղաքաշինության կոմիտե
	02.04.2026 թ.

	
	№ 01/18.2/5405-2026

	«ՄԼ ՄԱՅՆԻՆԳ» ՍՊ ընկերության Հայաստանի Հանրապետության Արարատի մարզի Արարատ համայնքի Արարատ քաղաքի Ս․Շահումյան փողոց 20, Ս․Շահումյան փողոց 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով հողամասերը նվիրաբերելու համաձայնություն տալու մասին» Կառավարության որոշման նախագծի փաթեթը սահմանված կարգով ուսումնասիրվել է ՀՀ քաղաքաշինության կոմիտեում (այսուհետ՝ Կոմիտե), որի վերաբերյալ հայտնում եմ հետևյալը․ 

Հարկ է նշել, որ Կոմիտեում առկա տեղեկատվության համաձայն՝ ՀՀ Արարատի մարզպետի աշխատակազմի և Արարատի համայնքապետարանի կողմից տարիներ շարունակ բարձրացվել են վերը նշված հասցեներում գտնվող շենքերի հետ կապված խնդիրները։ Մասնավորապես, շինարարական աշխատանքները սկսվել են դեռևս 1986 թվականից, սակայն Շահումյան 20 հասցեում կառուցվել են միայն շենքի 2 մասնաշենքերի հիմքերը և առաջին հարկերը, իսկ  նույն փողոցի 37/1 շենքի 2 մասնաշենքում՝ առաջին հարկի պատերը և 3-րդ մասնաշենքի 2-րդ հարկը: Այնուհետև շենքի հարկերի քանակը փոփոխվել է՝ 5 հարկանիից դառնալով 4 հարկանի, և մասնաշենքերից մեկը 1998 թվականին հանձնվել է շահագործման՝ առանց ներքին հարդարման, ինժեներական հաղորդակցությունների և էլեկտրական էներգիայի ապահովման, որից հետո բնակելի տարածքները բաշխվել են համապատասխան պայմանագրեր ունեցող անձանց։ Մյուս մասնաշենքը 2004 թվականին հանձնվել է շահագործման և բնակեցվել։
Հաշվի առնելով այն հանգամանքը, որ հիշյալ շենքերը երկար տարիներ գտնվում են անավարտ վիճակում և մինչ օրս դրանց պահպանման ուղղությամբ անհրաժեշտ միջոցառումներ չեն իրականացվել, առաջարկում եմ նախագծով հստակեցնել՝ 

· արդյոք ծրագրի շրջանակներում նախատեսվում է լուծել նշված երկու շենքերի բնակիչների կողմից տարիներ շարունակ բարձրացված հարցերը,

· արդյոք նախատեսվում է (ծրագրի շրջանակներում կամ առանձին՝ համայնքի կողմից) նշված շենքերի կիսակառույց հատվածների ապամոնտաժում, 

· Շահումյան 37/1 հասցեի շենքի մասով արդյոք նախատեսվում է ամբողջ շենքի խնդիրների լուծում, թե միայն քաղաքացիներին չհանձնված հատվածների նկատմամբ համապատասխան միջոցառումների իրականացումը։
	Ընդունվել է

	7.   ՀՀ կրթության, գիտության, մշակույթի և սպորտի նախարարություն
	27.05.2026թ.

	
	№  01/20.1/18055-2026

	ՀՀ կրթության, գիտության, մշակույթի և սպորտի նախարարությունը իր իրավասությունների շրջանակում «Հայաստանի Հանրապետության Արարատի մարզի Արարատ համայնքի Արարատ քաղաքի Ս․Շահումյան փողոց 20 և 37/1 հասցեներում կառուցապատման ներդրումային ծրագրին հավանություն տալու, ծրագրի իրականացման նպատակով գույք նվիրաբերելու համաձայնություն տալու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի:
	  Ընդունվել է


	

	8.   Վարչապետի աշխատակազմի  տարածքային զարգացման և շրջակա միջավայրի հարցերի վարչություն
	04.06.2026թ.

	
	№ 02/16.32/18884-2026

	  1. Նախագծի 2-րդ կետով նախատեսվում է համաձայնություն տալ ՀՀ Արարատի մարզի Արարատ համայնքի սեփականությունը հանդիսացող, Արարատ քաղաքի Ս. Շահումյան փողոց 20 հասցեում գտնվող, 0.25608 հա հողամասը (առկա է քանդման ենթակա 1231.3 քմ մակերեսով ինքնակամ անավարտ շինություն) և Արարատ քաղաքի Ս․Շահումյան փողոց 37/1 հասցեում գտնվող, 0.10762 հա հողամասը (առկա է քանդման ենթակա 451.11 քմ մակերեսով ինքնակամ անավարտ շինություն) «ՄԼ ՄԱՅՆԻՆԳ» ՍՊԸ-ին անհատույց սեփականության իրավունքով՝ նվիրաբերությամբ տրամադրելուն՝ որոշման 1-ին կետով հավանության արժանացած ծրագրի իրականացման նպատակով։

 Այս առումով հայտնում ենք, որ նախագծի փաթեթից բացակայում է ՀՀ Արարատի մարզի Արարատ համայնքի ավագանու որոշումը համայնքային սեփականություն հանդիսացող հողամասերը «ՄԼ ՄԱՅՆԻՆԳ» ՍՊԸ-ին անհատույց սեփականության իրավունքով նվիրաբերությամբ տրամադրելու վերաբերյալ, ինչից ելնելով, հարկ ենք համարում ուշադրություն հրավիրել հետևյալ իրավակարգավորումներին, մասնավորապես՝ Հողային օրենսգրքի 65-րդ հոդվածի 1-ին մասի համաձայն՝ «Համայնքի վարչական սահմաններում գտնվող` պետության սեփականություն հանդիսացող հողամասերը, բացառությամբ սույն օրենսգրքի 61-րդ հոդվածի 1-ին մասի 2-րդ կետով նախատեսված դեպքերի, անհատույց տրամադրում է համայնքի ղեկավարը` ավագանու համաձայնությամբ, իսկ համայնքային սեփականություն հանդիսացող հողամասերը՝ համայնքի ավագանու որոշմամբ սույն օրենսգրքով սահմանված կարգով:»:
Միաժամանակ՝ «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով սահմանված է, որ՝ «համայնքի ավագանին սույն օրենքով սահմանված կարգով համայնքի ղեկավարի առաջարկությամբ որոշում է կայացնում համայնքի սեփականություն հանդիսացող գույքն օգտագործման տրամադրելու կամ օտարելու մասին (ներառյալ՝ «Պետություն-մասնավոր գործընկերության մասին» Հայաստանի Հանրապետության օրենքով նախատեսված ՊՄԳ ծրագրով նախատեսված դեպքերում, բացառությամբ այլ նորմատիվ իրավական ակտերով սահմանված դեպքերի), որում պետք է նշվեն օգտագործման տրամադրման կամ օտարման եղանակը, ժամկետները, նպատակը, օգտագործման տրամադրման դեպքում` օգտագործման ժամկետը և վճարի չափը, ուղղակի վաճառքի դեպքում` վաճառքի գինը, իսկ հրապարակային սակարկությունների դեպքում` մեկնարկային գինը:»:

   Վերոգրյալ իրավակարգավորումների վերլուծությունից ելնելով՝ առաջարկում ենք Նախագիծը ՀՀ կառավարության քննարկմանը ներկայացնել ՀՀ Արարատի մարզի Արարատ համայնքի ավագանու կողմից համապատասխան որոշում կայացվելուց հետո:
	Ընդունվել է
Փաստաթղթերի փաթեթում ընդգրկվել է Արարատ համայնքի ավագանու 19․06․2026թ թիվ 101-Ա որոշումից քաղվածքը` տրված 23․06․2026թ
	 

	   2. Նախագծի 5-րդ կետի 3-րդ ենթակետով նախատեսվում է ՀՀ Արարատի մարզի Արարատ համայնքի ղեկավարին առաջարկել՝ «սույն որոշումն ընդունվելուց հետո մեկամսյա ժամկետում հաստատել և Տարածքային կառավարման և ենթակառուցվածքների նախարարությանը տրամադրել Ծրագրի իրականացման արդյունքում համայնքին փոխանցվելիք 48 (քառասունութ) բնակարանների շահառուների կամ նրանց իրավահաջորդների ցանկը` հիմք ընդունելով նախկինում նրանց հետ կնքված պայմանագրերը:»:

  Այս առումով հայտնում ենք, որ լրացուցիչ հստակեցման անհրաժեշտություն ունի Տարածքային կառավարման և ենթակառուցվածքների նախարարությանը 48 (քառասունութ) բնակարանների շահառուների կամ նրանց իրավահաջորդների ցանկը տրամադրելուց հետո Տարածքային կառավարման և ենթակառուցվածքների նախարարության կողմից հիշյալ ցանկի առնչությամբ ձեռնարկվող հետագա գործողությունները:
	Ընդունվել է
	

	 3. Նախագծի N 1 հավելվածի 2-րդ մասով կառուցապատման ծրագրերի համառոտ նկարագրության մեջ 2 բազմաբնակարան շենքերի բնակարանների ներքին հարդարվածության վիճակը բնութագրված է առանց ներքին հարդարման և միջսենյակային պատերի:
Այս առումով հայտնում ենք, որ ՀՀ կառավարության 2015 թվականի մարտի 19-ի N 596-Ն որոշմամբ հաստատված N 1 հավելվածի 173-րդ կետի համաձայն՝ «Կառուցվող (այդ թվում՝ վերակառուցվող, վերականգնվող, ուժեղացվող, արդիականացվող, ընդլայնվող) բազմաբնակարան կամ ստորաբաժանված շենքերի շինարարական աշխատանքների ավարտը` կառուցապատողի հայեցողությամբ, փաստագրվում է ավարտական ակտով` համաձայն N 5 հավելվածի N 3-2 ձևի հաստատված նախագծով նախատեսված՝ շինարարության թույլտվություն պահանջող բոլոր շինարարական-մոնտաժային ու Հայաստանի Հանրապետության քաղաքաշինության կոմիտեի նախագահի 2026 թվականի ապրիլի 7-ի N 14-Ն հրամանով հաստատված ցանկում ներառված ներքին հարդարման աշխատանքներն իրականացվելուց, ընդհանուր օգտագործման տարածքների լուսավորությունն ապահովող հզորությամբ դիզել գեներատորների առկայության, ինչպես նաև վերելակների և պոմպակայանների շահագործման ապահովման պայմանով, և օրենքով ու սույն կարգով սահմանված պահանջներին համապատասխան կապալառուի կողմից ավարտված շինարարական օբյեկտը կառուցապատողին հանձնվելուց և կառուցապատողի կողմից այն ընդունվելուց հետո:»:

Վերոգրյալից ելնելով՝ հայտնում ենք, որ առանց ներքին հարդարման և միջսենյակային պատերի կառուցապատման ծրագրի իրականացումը լրացուցիչ պարզաբանման անհրաժեշտություն ունի՝ նկատի ունենալով ներքին հարդարման աշխատանքների իրականացման ավարտից հետո ավարտական ակտի փաստագրման վերաբերյալ ՀՀ կառավարության վերոնշյալ որոշմամբ սահմանված պահանջը:
	Ընդունվել է

      Ծրագրում տվյալ կետը խմբագրվել է և համապատասխանեցվել է ՀՀ կառավարության 2015 թվականի մարտի 19-ի N 596-Ն որոշմամբ հաստատված N 1 հավելվածի 173-րդ կետին։
	

	9. Վարչապետի աշխատակազմի  իրավաբանական վարչություն
	04.06.2026թ.


	
	№ 02/16.32/18884-2026

	Ներկայացված նախագծին կից 2-րդ հավելվածով նախատեսված կողմերի պարտավորությունների 1-ին կետի բ) ենթակետի համաձայն՝ իր լիազորությունների սահմաններում, ՀՀ օրենսդրությամբ սահմանված կարգով, նվիրառուին տրամադրել բազմաբնակարան բնակելի շենքերի կառուցման և դրա համար անհրաժեշտ թույլտվությունները: Գտնում ենք, որ նշված դրույթը չի կարող դիտարկվել որպես պայմանագրային պարտավորություն, հաշվի առնելով, որ անհրաժեշտ թույլտվությունները տրամադրվում են գործող օրենսդրությամբ:
	Ընդունվել է

Կետը հանվել է


